Referat fra styremøte i Bingsfoss sykkelklubb 9/2020

Dato:		25.11.20
Kl:		19.00 – 21.30
Sted:		Teams

Til stede:	Ludovic Pochon-Guerin, leder
Arild Hartmann, sportslig leder/nestleder
Elisabeth Marki-Madsen, kasserer
Erling Evensen, varamedlem (deltok frem til 20.30)
Hilde Touya, sekretær 

Sak 9.1/20 Godkjenning av saksliste
Saksliste ble godkjent.

Sak 9.2/20 Godkjenning av forrige møtereferat 
Møtereferatet ble godkjent.

Sak 9.3/20 Status av gruppene
Elite: Kun en eller to i elitegruppen ønsker å satse videre. Styret vil ikke kreve ny egenandel av de som evt. fortsetter. 
Tur og mosjon: Thomas Sørbøe ønsker helst ikke å fortsette som leder av gruppen. Han har ikke mye tid til å bruke på dette. Sier han eventuelt kan fortsette hvis ingen andre melder seg.
Lavterskel: Arvid Næss blir gruppeleder for lavterskelgruppen neste år. Hans ambisjon er å få til en tur i uka i sesongen. Dersom Trento ønsker å samarbeide om dette tilbudet så er Arvid positiv til det.  
Barn og ungdom: Ingen oppdatering, men vi merker oss at Hans Petter har invitert til fellestreninger for ungdom og gruppe 3 ett par ganger. Veldig bra. 

Sak 9.4/20 Status økonomi og sponsorer
Vi har fått inn mer LAM-midler.
Generell status: Vi har fått inn mindre penger, men vi har også brukt mindre penger. Vi går med overskudd.
Sponsormidler fra Maxbo er ikke mottatt for 2019 og 2020. 
Sponsormidler fra Blaker Sparebank er mottatt. 
Sponsorgruppen jobber med flere sponsorer. 

Sak 9.5/20 Vedtak om at Elisabeth Marki-Madsen skal føre regnskap
Elisabeth ønsker å føre regnskapet for klubben. Hun har sjekket om det er krav om å ha en autorisert regnskapsfører. Det er det ikke for regnskap under 5 millioner. 
Kontrollutvalget er informert og er positive til at Elisabeth tar over regnskapet. 
Styret vedtar at Elisabeth Marki-Madsen skal føre regnskap for klubben inntil videre. Dersom hun velger å slutte og neste kasserer ikke ønsker å føre regnskap, så kan det bli aktuelt å kjøpe tjenesten fra Sørum Økonomi igjen. Sørum Økonomi er positive til det. 

Sak 9.6/20 Vedtak om at Erling Evensen tar over for Arild Hartmann
Arild ønsker å trekke seg fra syret. Viktigste årsaken er at han bor mest i Oslo for tiden. En annen årsak han trekker frem er at innholdet i styremøter ikke er slik han hadde forventet. Han hadde forstått det slik at styret også skulle bestå av gruppeledere og at innholdet i møtene ikke bare skulle være administrativt, men også handle om det som skjer i gruppene. Arild fungerer nå som bindeledd mellom gruppeledere og styret.   
Vara Erling Evensen ønsker ikke å ta over for Arild. Arild må derfor fortsette til årsmøte.
Ludovic sørger for å informere valgkomiteen om at Arild trekker seg og at nytt medlem må velges.  
Hilde tar over som bindeledd mellom gruppeledere og styret. 

Sak 9.7 /20 Vedtak om støtteordning til rittdeltakelse
For barn skal klubben dekke hele eller deler av rittavgift.
For voksne er det aktuelt å dekke utgifter som støtter deltakelse for flere BSK-ryttere på samme ritt. F.eks. transportutgifter.  
BSK-styret lager retningslinjer for støtte, gruppeledere informerer gruppene sine. 

Sak 9.8/20 Vedtak om økt premiering
Styret er enig om økt premiering og vil sette av mer penger i budsjettet til dette.  
Forslag: Premie kan være gavekort fra noen av sponsorene våre. Kanskje vi kunne få gavekort i støtte istedenfor kontantstøtte.  

Sak 9.9/20 Budsjett
Punkter som ble diskutert: 
Barn- og ungdom: 15000kr til støtte ved rittdeltakelse. 
Tur og mosjon: 25000kr til utgifter som samler ryttere i forbindelse med rittdeltakelse.
Elisabeth skal oversende regnskap 2020 og budsjett 2021 i etterkant av møte. 

Sak 9.10/20 Årsplan
Ludovic gjennomgikk årsplanen for 2021 som han har satt opp. Planen inneholder aktiviteter, beskrivelse av aktivitetene, når de skal utføres og hvem som har ansvar.
Tur for klubben ble diskutert. Mallorcatur har vært populært før. 

Sak 9.11/20 Eventuelt
Arild og Hilde har delt ut alle premier til voksne.   

NESTE MØTE BLIR ONSDAG 16. DESEMBER KL. 19.00 PÅ TEAMS 
TEMA: ÅRSMØTE 
